Die staanplekke as sulks is nie juis opwindend nie so daar is nie juis besonderse staanplekke nie- die kamp self en die omgewing wel opwindend. Die uitsig vanaf al die staanplekke is goed met die ber in die agtergrond. Hulle het onder andere 'n puik put-putbaan waaroor ons gaande is. As julle in Mei gaan, sal die oord nie vol wees nie so daar sal geen probleem wees om te verskuif na 'n ander staanplek as die een wat aan jou toegewys is, jou nie pas nie. Oor hoe die weer sal wees, kan ek nie defnitief antwoord nie, maar ek sou sê die kans dat die nagte koud sal wees, is waarskynlik. Ons was al in die winter daar en in die dag was dit heel lekker. Die warmwaterswembad is ook binneshuis sodat 'n mens gerieflik kan swem- pasop net vir verkoue kry as jy uitgaan. Ek raai julle ook aan om na die nabygeleë ESKOM hidro-elektriese skema te gaan vir 'n besoek- dis uiters interessant.
Die staanplekke langs ablusieblok is lekker. Wees maar versigtig vir die middagson wat somtuds baie warm kan wees. Ons was al paar keer daar as ons vir dag of twee oorstaaqn op pad Balito toe. Dit was elke keer hierdie tyd van die jaar en die wind het ons behoorlik karnuffel. Ons ry nou weer die 10de Oktober af Balito toe en ons gaan weer drie aande daar oorslaap. Ons staan maar rugkant na die weste toe. Daar is aan die bokant van die kampterrein nie baie koeltebome nie. Die wins waai baie keer daar deur die kloof van die Sterkfontein dam af.
Baie dankie vir al die trugvoering sien rerig baie uit na dit. Gaan sommer vra vir C7 en omdat julle se dit stil gaan wees dalk kan ons maar skuif as ons dalk van n ander staanplek hou. Moet se hulle het baie goeie tariewe vir daardie tyd van die jaar.
Johan baie dankie vir laatweet. As ek kan vra, vir watter redes se jy E11,12,13 is vir jou die beste? Ons gaan nou n ekstra dag daar wees so sal nou vir 6 nagte daar kamp. Dis ons eerste keer daar so sal nogal n lekker staanplek geniet.
Die wind is soms erg vanuit die suide of suid-weste. As jy jou karavaan met sy rugkant na die wind laat staan, is dit beskerm sou daar kwaai wind wees.
Die noorde kant van die staanplekke het 'n "precast" muur wat wind van die noorde kant sal keer - die muur is om die ablusieblok. Daar is ook twee of drie bome, nie dat ek dink jy sal baie koelte wil hê in Mei-maand nie.
Jy kan ook staanplek A05 oorweeg. Hy is baie groot. Hy is skuins oorkant die onderste swembad waar die trampolines, putt-putt, klimraam is. Jy het nie uitsig nie. Op die staanplek is n klein grasdak lapa wat lyk my vir die gebruik is vir hierdie staanplek....mens kan lekker onder hom sit en kuier en eet. Jy gaan nie eintlik n staanplek kry naby aan warm swembad en super tube is nie...vir alle kampeerders is dit maar n entjie se loop (D wel bietjie verder as byvoorbeeld E...maar niks noemenswaardig nie)